

**Бензин (авиациялық бензинді қоспағанда) мен дизель отынына арналған акциз мөлшерлемелерін бекіту туралы**

***Күшін жойған***

Қазақстан Республикасы Үкіметінің 2015 жылғы 13 наурыздағы № 133 қаулысы. Күші жойылды - Қазақстан Республикасы Үкіметінің 2018 жылғы 6 сәуірдегі № 173 қаулысымен

      Ескерту. Күші жойылды – ҚР Үкіметінің 06.04.2018 № 173 (01.01.2018 бастап қолданысқа енгізіледі) қаулысымен  
      РҚАО-ның ескертпесі!  
      Осы қаулы 2015 жылғы 1 қаңтардан бастап қолданысқа енгізіледі.

      2008 жылғы 10 желтоқсандағы "Салық және бюджетке төленетін басқа да міндетті төлемдер туралы" (Салық кодексі) Қазақстан Республикасы Кодексінің 280-бабы 4-тармағының 2) тармақшасына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған бензин (авиациялық бензинді қоспағанда) мен дизель отынына арналған акциз мөлшерлемелері бекітілсін.

      2. Осы қаулы 2015 жылғы 1 қаңтардан бастап қолданысқа енгізіледі және ресми жариялануға тиіс.

|  |
| --- |
| *Қазақстан Республикасының* |
| *Премьер-Министрі* | *К. Мәсімов* |

|  |  |
| --- | --- |
|  | Қазақстан Республикасы Үкіметінің 2015 жылғы 13 наурыздағы № 133 қаулысымен  бекітілген |

**Бензин (авиациялық бензинді қоспағанда) мен дизель отынына арналған акциз мөлшерлемелері**

      Ескерту. Мөлшерлемелер жаңа редакцияда – ҚР Үкіметінің 31.03.2017 № 144 (01.04.2017 бастап қолданысқа енгізiледі) қаулысымен.

|  |  |  |  |
| --- | --- | --- | --- |
| Р/с № | 1 тоннаға акциз мөлшерлемелері (теңгемен) | | |
| Бензин (авиациялық бензинді қоспағанда) (ЕАЭО СЭҚ ТН коды 2710 12411 0-2710 12590 0) | Дизель отыны (ЕАЭО СЭҚ ТН коды 2710 19310 0-2710 19 480 0) | |
| 1 | 2 | 3 | 4 |
| 1. | Өндірушілердің өздері өндірген бензинді (авиациялық бензинді қоспағанда) және дизель отынын көтерме саудада өткізуі  (маусым – қазан) | 10500 | 9300 |
| 2. | Өндірушілердің өздері өндірген бензинді (авиациялық бензинді қоспағанда) және дизель отынын көтерме саудада өткізуі  (қараша – мамыр) | 10500 | 540 |
| 3. | Жеке және заңды тұлғалардың бензинді авиациялық бензинді қоспағанда) және дизель отынын көтерме саудада өткізуі | 0 | 0 |
| 4. | Өндірушілердің бензинді (авиациялық бензинді қоспағанда) және дизель отынын бөлшек саудада өткізуі, өздерінің өндірістік қажеттілігіне пайдалануы   (маусым – қазан) | 11000 | 9360 |
| 5. | Өндірушілердің бензинді (авиациялық бензинді қоспағанда) және дизель отынын бөлшек саудада өткізуі, өздерінің өндірістік қажеттілігіне пайдалануы   (қараша – мамыр) | 11000 | 600 |
| 6. | Жеке және заңды тұлғалардың бензинді (авиациялық бензинді қоспағанда) және дизель отынын бөлшек саудада өткізуі, өздерінің өндірістік қажеттілігіне пайдалануы | 500 | 60 |
| 7. | Импорт | 4500 | 540 |
| 8. | Салық кодексінің 279-бабының 5) тармақшасында көрсетілген алыс-беріс шикізатын өңдеу өнімі болып табылатын акцизделетін тауарларды беру  (маусым – қазан) | 10500 | 9300 |
| 9. | Салық кодексінің 279-бабының 5) тармақшасында көрсетілген алыс-беріс шикізатын өңдеу өнімі болып табылатын акцизделетін тауарларды беру (қараша – мамыр) | 10500 | 540 |

      Бензинді (авиациялық бензинді қоспағанда) бөлшек саудада өткізген кезде көлемнің өлшем бірлігі литр болған жағдайда, литрден тоннаға көшіру мынадай формула бойынша жүзеге асырылады:

      V х 0,730

      М = --------------------, мұндағы:

      1000

      М — өткізілген бензиннің (авиациялық бензинді қоспағанда) тоннамен есептегендегі көлемі;

      V — өткізілген бензиннің (авиациялық бензинді қоспағанда) литрмен есептегендегі көлемі;

      0,730 — бензиннің (авиациялық бензинді қоспағанда) барлық түрлері үшін тығыздық көрсеткіші, кг/литр.

      Дизель отынын бөлшек саудада өткізген кезде көлемнің өлшем бірлігі литр болған жағдайда, литрден тоннаға көшіру мынадай формула бойынша жүзеге асырылады:

      V х 0,769

      М = -------------------, мұндағы:

      1000

      М — өткізілген дизель отынының тоннамен есептегендегі көлемі;

      V — өткізілген дизель отынының литрмен есептегендегі көлемі;

      0,769 — дизель отыны үшін тығыздық көрсеткіші, кг/литр.

      Ескертпе: тауар номенклатурасы ЕАЭО СЭҚ ТН кодымен және (немесе) тауардың атауымен айқындалады.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК